नई दिल्ली, लोकसभा में आज मोदी सरकार के खिलाफ पहला अविश्वास प्रस्ताव पेश किया गया. अविश्वास प्रस्ताव से पहले कांग्रेस और विपक्ष के अन्य सदस्यों ने इस बात पर आपत्ति जताई कि उन्हें इस मुद्दे पर बोलने का कम समय दिया गया है. कांग्रेस इस बात से भी असहमत थी कि अविश्वास प्रस्ताव पर चर्चा के लिए महज एक दिन तय किया गया है. लेकिन सरकार की ओर से संसदीय कार्यमंत्री अनंत कुमार ने कहा कि विपक्ष वनडे के जमाने में पांच दिन का टेस्ट खेलना चाहता है. वहीं स्पीकर ने भी विपक्ष की आपत्ति ये कहते हुए खारिज कर दी कि अनंत बहस नहीं चल सकती, अनंत और अनादि केवल भगवान होता है.